Oleh: T.A. Sakti
Alhamdulillah sang-sang meukeunong
Bahle ta seumong ca-e baroesa
Ubak pembaca ulon peureunong
Neukheun beukeunong ngat leubeh gura!
Keu Piet nyang likiet kisah ta seumong
Kayem peukeumong lumpuek bruek mata
Taklok ngon gukee han keunong-keunong
Ji musom lam Ngom sibulee mata
Kadang meukarat payah pakat Ngon
Cok Piet keumarom bek reudom mata
Masak sikai breueh geuklok han keunong
Nyang na meugram-gram teubiet ie mata
Meunyo aneukmiet hana peue tanyong
Bah mata keumong han jibri raba
Jiklik bantangan payah YAH sadong
Cok Piet teungoh dom geumita cara
Geupeugotle pak rinthak deungon NGON
Badan Piet teuglong ngon kong geuhila
Piet teugeuleuntit lam abee teulhom
Geucok geupingkom sira seurapa
“Hai Piet catok broek beudok seuniwon
Peue ka keumarom bak bineh mata
Mata ka lukip bit raya keumong
Ku pingkom-pingkom hai Piet ka rasa!”
Haba pingkom Piet cit dhiet meukeunong
Buet ureueng inong get geucalitra
Ngon babah w’et-w’ot lom muka meuhoeng
Gaki geutinggrom jaroe meuputa
Sang Piet geupriek-priek geugidong-gidong
Mangat rijang kom geuple ie sira
Sabab that palak ngon Sundak geurhom:
Manok keumarom k’op-k’op dilingka
Boeh soe han palak hai Cutkak Tunong
Ji mumat that kong Piet wabaputa!
Jibalek-balek meulungkop teugom
Cutiet han keunong lipeh leupah na
Geupeunyum-peunyum Nunnyok ngen Ginong
Kayem meuteugom cit bulee mata
Peue lom ngon mata lumpuek ka keumong
Keunong han keunong gukee geuraba
Mata tan meuklep babah meungom-ngom
Nyang theun ka bingong teubiet ie mata
Bek jadeh cok Piet hai Cuda bungong
Nyang nacit beephoeng bee naf’ah gata
Piet lam geuliyueng laen lom bangon
Di dalam keumong saket lagoi na
Sang su meu ‘u’u karu meudeungong
Teubingong-bingong ureueng nyang rasa
Piet lam geuliyueng geusyot ngen runong
Awe geupotong geuplah-plah lanja
Meunyo hanjeuet nyan geutanyong-tanyong
Baroh ngen Tunong ureueng bri cara
Taple ie bakong Piet gadoh nyawong
Kheun Teungku Sarong di Ujong Rimba
‘Oh mate tasyot ngen awe gulong
Ta sinthong-sinthong thok-thok keupala
Laen lom lagee kheun Toke Sabon
Gobnyan le keubon di gampong Lala
Piet lam geuliyueng bek boeh ie bakong
Lheueh nyan hanjeuet crong rijang klo gata!
Ngon minyeuk seu-uem po Piet beukah lhong
Mate meusinthong teubiet uluwa
Geuliyueng puleh nyang reugeh tummbon
Kheun Toke Sabon peue beutoi hana(?)
Bukonle sayang kayee Jeuraloh
Sabe hana boh sampe ‘an tuha
Laju kisah Piet tanyoe meuteuoh
Panyang lon rawoh ngat samporeuna
Asai teumpat Piet uteuen lampoh soh
Trok saboh-saboh kadang angen ba
Nan jih Piet Angen ureueng meuteu-oh
Bak jak meurawoh sangkot bak ija
Bak mita pineung bak jak pot U groh
Uteuen lampoh soh kayem meudoda
Ka meusawak Piet puwoe u rumoh
Udep ji mamoh darah bak mata
Kameng Keubiri Leumo Apa Ngoh
Kayem Piet seunoh geuliyueng dada
Keubeue nyang meurot Mie-ong di rumoh
Geuliyueng peunoh bak Piet meucuca
Tuwah nasib Mie tinggai di rumoh
Kadang Apa Ngoh geutem usaha
Geutem cutiet Piet geurinthak geulhoh
Abeh Manok coh preh diyub tangga
Leumo ngen Keubeue dalam weue rumoh
Cicem meusunoh nyan Piet ji mita
Cempala Ekbam dum Piet ji mamoh
Seupot ngen beungoh lam weue jiteuka
Peuteubiet u Blang jak meu’ue beungoh
Watee poh siploh piyoh seunia
Keubeue ji meurot Kuek seutot mehmoh
Jidong rueng teungoh Piet jijak mita
Leumo Lem Cut Gam kambam lampoh soh
Trok dua-lhee boh po Cicempala
Ngon Tiyong batee kadang museunoh
Karat-karat coh bandum Piet pahna
Jinoe ka jareueng ureueng meuteu-oh
Aneuk Piet mamoh bak teungoh mata
Ka watee langka Piet lingka rumoh
Aleh tamah jroh aleh jeuet bala(??!!)
Tambeh:
1) Piet adalah binatang kecil, tapi berkali-kali lebih besar dari Leubeng, yang telah saya WA-kan beberapa waktu lalu. Piet hidup di hutan semak-semak, makanannya darah manusia dan binatang seperti kucing, kambing, biri-biri, lembu, kerbau dan ayam.
Piet sering hinggap di antara bulu-bulu mata anak-anak, pada telinga kucing, kambing, biri-biri dan di kulit kerbau atau lembu. Sekarang, makhluk yang menggeramkan para Ibunda ini sudah langka.
2) Menjelang bulan puasa yang lalu HP android saya rusak berat. Saya bawa kedua toko reparasi HP. Dua ahli di toko pertama segera angkat tangan tak mampu mengatasinya.
Tukang perbaiki di toko kedua sangat berhati mulia. Dia berulang-kali mau membetulkan HP yang sudah saya gunakan hampir empat tahun itu, hingga bisa saya pakai lagi.
Tapi timbul ganjalan baru, yaitu tidak semua peserta WA muncul di permukaan. Peserta yang berupa grup tampil semua, tapi sebagian yang pribadi tersembunyi di belakang layar atau di balik pintu.
Peserta personal yang muncul sekitar sepertiga, sementara dua pertiga lagi menyelinap di belakang, tak langsung nampak saat HP dibuka. Saya mesti membuka kunci satu “pintu” lagi untuk melacaknya. Ada gejala pula nama-nama beliau itu sebagian besar terhapus, hanya ada nomor angka saja.
Saya punya pengalaman waktu Hari Raya ‘Idul Fitri 1443 H yang baru lalu. Beberapa orang yang sudi membalas ucapan Selamat Lebaran dari saya, nama beliau muncul kembali ke permukaan, padahal selama ini sudah tenggelam jauh di dalam.
Dalam hal ini, mencontoh apa yang telah terjadi itu, saya mohon kepada anggota WA bersama saya, agar mau merespon atau menanggapi sedikit saja, supaya nomor atau nama Anda tampil lagi.
Responnya cukup secuil saja, disertai menyebut nama.
3) Bagi yang ingin menyertai WA bersama saya, ada baiknya sedikit memperkenalkan diri.
Kalau sekedar menulis “Assalamu’alaikum...
Cukup saya jawab saja: Wa’alaikumussalam... ( dalam hati).
Bale Tambeh: Hameh, 11 Uroe Raya 1443 TH atawa 11 Syawal 1443 H bertepatan 12 Mei 2022 M, poh 07.25 wib.
zsm_Latn ace_Latn fur_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn dik_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn pap_Latn ind_Latn zsm_Latn ind_Latn ind_Latn ind_Latn ind_Latn ind_Latn ind_Latn ind_Latn zsm_Latn ind_Latn ind_Latn ace_Latn